Привремени орган града Крагујевца, на основу члана 86. став 4. Закона о локалној самоуправи („Службени гласник Републике Србије“, број 129/07, 83/14 – др. закон, 101/16 – др.закон, 47/18 и 111/21-др. закон), члана 32. тачка 9. Закона о локалној самоуправи (''Службени гласник РС'' бр. 129/07 и 83/14), члана 40. став 1. тачка 33. Статута града Крагујевца (''Службени лист града Крагујевца'' бр. 8/19)и члана 32. став 1. Пословника Привременог органа града Крагујевца („Службени лист града Крагујевца“, број 26/23), на седници одржаној 15. децембра 2023. године, доноси

**Р Е Ш Е Њ Е**

**о престанку дужности директора**

**Градске туристичке организације ''Крагујевац'' у Крагујевцу**

**1. Бојану Павловићу**, дипломираном економисти из Крагујевца, престаје дужност директора Градске туристичке организације ''Крагујевац'' због истека периода на који је именован.

**2.** Ово решење објавити у ''Службеном листу града Крагујевца''.

**О б р а з л о ж е њ е**

Правни основ за доношење Решења о престанку дужности директора Градске туристичке организације ''Крагујевац'' у Крагујевцу (у даљем тексту: Решење), садржан је у одредбама члана 32. тачка 9. Закона о локалној самоуправи (''Службени гласник Републике Србије'', број 129/07 и 83/14),) и члана 40. став 1.тачка 33. Статута града Крагујевца (''Службени лист града Крагујевца'' број 37/12 - пречишћен текст) којима је утврђено да скупштина јединице локалне самоуправе, односно да Скупштина града именује и разрешава управни и надзорни одбор, именује и разрешава директоре јавних предузећа, установа, организација и служби, чији је оснивач и даје сагласност на њихове статуте, у складу са законом.

Одлуком о распуштању Скупштине града Крагујевца и образовању Привременог органа града Крагујевца ("Службени гласник РС “ број 94/2023), у члану 3, прописана је надлежност привременог органа за обављање текућих и неодложних послова из надлежности Скупштине града Крагујевца и извршних органа града утврђене законом и Статутом града, до конституисања скупштине и избора извршних органа града након одржаних избора, у складу са законом

Чланом 32. став 1. Пословника Привременог органа града Крагујевца (''Службени лист града Крагујевца'' број 26/23) прописано је да Привремени орган, из надлежности Скупштине Града Крагујевца, Градоначелника и Градског већа Града Крагујевца доноси: одлуке, решења, закључке, наредбе, упутства, препоруке и друга акта и даје аутентична тумачења аката које доноси.

Чланом 26. Статута Градске туристичке организације ''Крагујевац'' прописано је да директору престаје дужност истеком времена на који је изабран, а с обзиром да Бојану Павловићу 17.12.2023.године, истиче мандат на који је именован на предлог овлашћеног предлагача донето је решење као у диспозитиву.

**Поука о правном средству:** Против овог решења може се поднети тужба Вишем суду у Крагујевцу у року од 60 дана од дана пријема овог решења.

**ПРИВРЕМЕНИ ОРГАН ГРАДА КРАГУЈЕВЦА**

**Број:112-2961/23-XXXII**

**У Крагујевцу, 15. децембар 2023.године**

**ПРЕДСЕДНИК,**

**Никола Дашић, с.р.**

Привремени орган града Крагујевца, на основу члана 86. став 4. Закона о локалној самоуправи („Службени гласник Републике Србије“, број 129/07, 83/14 – др. закон, 101/16 – др.закон, 47/18 и 111/21-др. закон), члана 32. тачка 9. Закона о локалној самоуправи (''Службени гласник РС'' бр. 129/07 и 83/14), члана 40. став 1. тачка 33. Статута града Крагујевца (''Службени лист града Крагујевца'' бр. 8/19)и члана 32. став 1. Пословника Привременог органа града Крагујевца („Службени лист града Крагујевца“, број 26/23), на седници одржаној 15. децембра 2023. године, доноси

**Р Е Ш Е Њ Е**

**о именовању вршиоца дужности директора**

**Градске туристичке организације ''Крагујевац'' у Крагујевцу**

**1. Бојан Павловић**, дипломирани економиста из Крагујевца, именује се за вршиоца дужности директора Градске туристичке организације ''Крагујевац'' у Крагујевцу, на период од 6 месеци, почев од 18.12.2023. године.

**2.** Ово решење објавити у ''Службеном листу града Крагујевца''.

**О б р а з л о ж е њ е**

Правни основ за доношење Решења о именовању вршиоца дужности директора Градске туристичке организације ''Крагујевац'' у Крагујевцу (у даљем тексту: Решење), садржан је у одредбама члана 32. тачка 9. Закона о локалној самоуправи (''Службени гласник Републике Србије'', број 129/07 и 83/14),) и члана 40. став 1.тачка 33. Статута града Крагујевца (''Службени лист града Крагујевца'' број 37/12 - пречишћен текст) којима је утврђено да скупштина јединице локалне самоуправе, односно да Скупштина града именује и разрешава управни и надзорни одбор, именује и разрешава директоре јавних предузећа, установа, организација и служби, чији је оснивач и даје сагласност на њихове статуте, у складу са законом.

Одлуком о распуштању Скупштине града Крагујевца и образовању Привременог органа града Крагујевца ("Службени гласник РС “ број 94/2023), у члану 3, прописана је надлежност привременог органа за обављање текућих и неодложних послова из надлежности Скупштине града Крагујевца и извршних органа града утврђене законом и Статутом града, до конституисања скупштине и избора извршних органа града након одржаних избора, у складу са законом

Чланом 32. став 1. Пословника Привременог органа града Крагујевца (''Службени лист града Крагујевца'' број 26/23) прописано је да Привремени орган, из надлежности Скупштине Града Крагујевца, Градоначелника и Градског већа Града Крагујевца доноси: одлуке, решења, закључке, наредбе, упутства, препоруке и друга акта и даје аутентична тумачења аката које доноси.

Чланом 23. Статута Градске туристичке организације ''Крагујевац'', предвиђено је да оснивач може до именовања директора да именује вршиоца дужности на период који није дужи од 6 месеци.

Чланом 22. Статута Градске туристичке организације ''Крагујевац'' утврђено је да за вршиоца дужности директора установе може бити именовано лице које испуњава следеће услове: стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; радно искуство од четири године од чега најмање две године на руководећим пословима; активно знање страног језика који је обухваћен наставним планом и програмом министарства надлежног за послове просвете.

Како именовани, на основу приложених доказа, испуњава услове за именовање вршиоца дужности директора, утврђене Статутом Градске туристичке организације ''Крагујевац'' , а на предлог овлашћеног предлагача, донето је решење као у диспозитиву.

**Поука о правном средству:** Против овог решења може се поднети тужба Вишем суду у Крагујевцу у року од 60 дана од дана пријема овог решења.

**ПРИВРЕМЕНИ ОРГАН ГРАДА КРАГУЈЕВЦА**

**Број: 112-2962/23-XXXII**

**У Крагујевцу, 15. децембар 2023.године**

**ПРЕДСЕДНИК,**

**Никола Дашић, с.р.**